Die Pos | News | Inwoner van Rusoord oorlede
Inwoner van Rusoord oorlede
19 January 2018 l Andries van der Heyde l Views: 67 l 4 months ago
Annie Botha (69), 'n inwoner van die Warmbad Rusoord, is aan natuurlike oorsake oorlede.
Annie Botha (69) van Bela-Bela is op Sondag, 14 Januarie, by die Warmbad Rusoord aan natuurlike oorsake oorlede.
Botha is op Modimolle gebore en het op Alma grootgeword, waar sy later jare geboer het, het haar dogter, Rhönel Pienaar, aan Die Pos gesê. Botha se oorlede man, Kolla, was 'n padkontrakteur.
Pienaar het aan Die Pos gesê haar ma was 'n baie harde werker, "maar sy het tog oor die fynheid van 'n vrou beskik". Sy het gesê haar ma se lewe het om haar kinders gewentel en sy het haar twee dogters uithouvermoë geleer.
Botha word op Donderdag, 18 Januarie, om 11:00 vanuit die Nuwe Lewe Aanbiddingsentrum op die dorp begrawe. Sy laat haar twee dogters Rhonel Pienaar en Yolande Coetzee agter, asook haar suster, Ina du Toit. Sy was ook die gelukkige ouma van vyf kleinkinders.
Die gesin wil veral die Warmbad Rusoord-personeel vir hul omgee en sorg bedank, wat volgens hulle onmeetbaar was.